open-index/open-wikipedia-markdown huggingface dataset:
Erythroxylaceae

**Erythroxylaceae** (kokafamilie) is 'n plantfamilie hoort tot die orde *Malpighiales*. In die kokafamilie is veral die kokabome (genus *Erythroxylon*) van Suid-Amerika bekend vanweë die alkaloïed kokaïen wat daaruit verkry word. Die stof is 'n belangrike bestanddeel van baie geneesmiddels. Die bevolking van Peru en Bolivië kou die blare van die kokaboom (*Erythroxylon coca*) as 'n stimulant. Die alkaloïedes in die blare verdoof die maagsenuwees sodat 'n persoon wat dit gebruik, nie honger word nie en langer sonder kos kan klaarkom. 

Soos wat dikwels met stimulante die geval is, is depressie 'n nagevolg van die gebruik daarvan. Die meeste lede van die kokafamilie kom in Afrika voor, maar net twee genera en vyf spesies daarvan kom in Suid-Afrika voor. Een van die genera is *Erythroxylum*. Die familie *Malpighiaceae* is 'n familie van struike, bome en liane (houtagtige rankplante). Kenmerkend vir die familie is die voorkoms van eensellige, vertakte hare, bekend as Malpighiese hare. Dit is 'n groot familie (800 tot 900 spesies), waarvan die verspreiding tot die trope beperk is. 

## Bronne 
* Plants of the World Online
* Wêreldspektrum, 1982, , volume 18, bl. 26
KV14

**KV14** is 'n grafkelder in die Vallei van die Konings by Thebe, naby die moderne stad Luxor in Egipte. Dit is 'n gesamentlike graf wat oorspronklik deur Twosret gebruik en later deur Setnachte vir hom laat uitbrei is. Dit is sedert antieke tye oop, maar is nie behoorlik verken voordat Hartwig Altenmüller van 1983 tot 1987 uitgrawings gedoen het nie.

Dit het twee grafkamers. Die latere uitbreidings maak dit een van die grootstes in die vallei, teen meer as 112 meter lank.

Die versierings wys dat die vroulike Twosret, die laaste farao van die 19de Dinastie, vervang is deur die manlike Setnachte, die eerste farao van die 20ste Dinastie.

## Verwysings
* Reeves, N & Wilkinson, R.H. The Complete Valley of the Kings, 1996, Thames and Hudson, Londen.
* Siliotti, A. Guide to the Valley of the Kings and to the Theban Necropolises and Temples, 1996, A.A. Gaddis, Kaïro.

## Skakels
* Theban Mapping Project: KV14
KV15

**KV15** is die grafkelder van Ramses II in die Vallei van die Konings by Thebe, naby die moderne stad Luxor in Egipte. Hy was uit die 19de Dinastie. 

## Beskrywing
Die grafkelder is in 'n byna vertikale krans gegrawe. Dit het 'n kort ingangsportaal, gevolg deur drie gange wat na 'n putkamer sonder 'n put lei. Dié loop na 'n saal met vier pilare en nog 'n gang wat in 'n grafkamer omskep is. 

Die skilderings is konvensionele uitbeeldings uit die Klaaglied van Re, Amdoeat en Boek van Poorte. Dit lyk of Seti se naam uitgekerf, uitgewis en weer uitgekerf is. Dit kan wees dat Amenmesse of Siptah vir die uitwissing verantwoordelik was, maar dat Twosret die naam weer laat uitkerf het. Seti se mummie is later na die mummiebergplek KV35 geskuif; net die deksel van sy sarkofaag het in KV15 agtergebly.

KV15 is sedert antieke tye oop, want 59 voorbeelde van Griekse en Latynse graffiti is teen die mure ontdek. Howard Carter het dit in 1903-'04 behoorlik laat uitgrawe. 

## Galery

Flickr_-_archer10_(Dennis)_-_Egypt-4A-017.jpg
KV15_Tomb_of_Seti_II_(9794900326).jpg
KV15 Tomb of Seti II (9794948633).jpg
KV15_Tomb_of_Seti_II_(9794952553).jpg
KV15 Tomb of Seti II (9794956073).jpg

## Verwysings
## Skakels
* Theban Mapping Project: KV15
Jonny Wilkinson

**Jonathan Peter Wilkinson** (gebore op 25 Mei 1979 in Frimley, Engeland) is 'n voormalige Engelse rugbyspeler. Hy het as 'n losskakel vir Newcastle Falcons en Toulon gespeel en Engeland en die Britse en Ierse Leeus verteenwoordig. Hy het onder meer tydens die Rugbywêreldbeker 1999, Rugbywêreldbeker 2003, Rugbywêreldbeker 2007 en Rugbywêreldbeker 2011 vir Engeland uitgedraf. Hy is veral bekend daarvoor dat hy die wendoel in die Rugbywêreldbeker 2003 behaal het en word algemeen erken as een van die beste rugbyspelers van alle tye.

Hy het twaalf seisoene klubrugby gespeel in die Engelse premierskap met Newcastle Falcons. In 2009 verhuis hy na Toulon, waar hy twee Heineken Cups en een Top 14-kampioenskap in vyf seisoene gewen het.

Wilkinson het 91 keer vir Engeland gespeel. Hy was 'n integrale lid van die Engelse span wat die Rugbywêreldbeker 2003 gewen het en die wendoel in die laaste minuut van ekstra tyd teen Australië in die eindstryd behaal het. Hy het van verskeie beserings herstel en was deel van die Engelse span wat die eindstryd van die Rugbywêreldbeker 2007 gehaal het. Hy het twee keer saam met die Britse en Ierse Leeus getoer, in 2001 na Australië en 2005 na Nieu-Seeland.

Hy het na die einde van die 2014 seisoen uit rugby getree. In 2016 word hy opgeneem in Wêreldrugby se Heldesaal. Wilkinson is tans 'n televisie-aanbieder vir ITV Sport. Hulle bied dekking van die Sesnasies-toernooi, Rugbywêreldbeker en ander rugbykompetisies.

## Verwysings 
## Eksterne skakels 
*  Amptelike webtuiste
*  Jonny Wilkinson op ESPNscrum
Montaldo di Mondovì

duimnael|Montaldo di Mondovì
duimnael|Montaldo di Mondovì
**Montaldo di Mondovì** is 'n *gemeenskap* (munisipaliteit) in die provinsie Cuneo in die Italiaanse streek Piëmonte, wat ongeveer 80 kilometer suid van Turyn en ongeveer 25 kilometer suid-oos van Cuneo geleë is.

Montaldo di Mondovì grens aan die volgende munisipaliteite: Frabosa Soprana, Monastero di Vasco, Roburent, Torre Mondovì en Vicoforte.

Dit beslaan 'n totale area van 23.58 vierkante kilometer en is 796 meter bo seespieël. In November 2017 was die totale populasie 587 met 25 mense per vierkante kilometer.

## Verwysings
Soprana

duimnael|Soprana (BI, Italië)
**Soprana** was 'n gemeenskap (munisipaliteit) in die provinsie Biella in die Italiaanse streek Piemonte, ongeveer 70 kilometer (43 myle) noordoos van Turyn en ongeveer 12 kilometer (7 myle) noordoos van Biella. Op 31 Desember 2004 het dit 'n bevolking van 822 gehad en 'n oppervlakte van 5.5 vierkante kilometers (2.1 vierkante myl). 

Soprana het gegrens aan die volgende munisipaliteite: Curino, Mezzana Mortigliengo, Trivero.

As 'n gemeenskap het dit die volgende *frazioni* (dorpies) gehad: Baltigati, Lanvario, Cerreia, Cerruti, Molinengo.

## Geskiedenis 
Vanaf 1 Januarie 2019 is Soprana deur die pasgebore munisipaliteit Valdilana geabsorbeer. 

## Demografiese evolusie 

Colors=
 id:lightgrey value:gray(0.9)
 id:darkgrey value:gray(0.8)
 id:sfondo value:rgb(1,1,1)
 id:barra value:rgb(0.6,0.7,0.8)

ImageSize = width:455 height:303
PlotArea  = left:50 bottom:50 top:30 right:30
DateFormat = x.y
Period   = from:0 till:2000
TimeAxis  = orientation:vertical
AlignBars = justify
ScaleMajor = gridcolor:darkgrey increment:1000 start:0
ScaleMinor = gridcolor:lightgrey increment:200 start:0
BackgroundColors = canvas:sfondo

BarData=
 bar:1861 text:1861
 bar:1871 text:1871
 bar:1881 text:1881
 bar:1901 text:1901
 bar:1911 text:1911
 bar:1921 text:1921
 bar:1931 text:1931
 bar:1936 text:1936
 bar:1951 text:1951
 bar:1961 text:1961
 bar:1971 text:1971
 bar:1981 text:1981
 bar:1991 text:1991
 bar:2001 text:2001

PlotData=
 color:barra width:20 align:left

 bar:1861 from: 0 till:848
 bar:1871 from: 0 till:954
 bar:1881 from: 0 till:1077
 bar:1901 from: 0 till:1304
 bar:1911 from: 0 till:1370
 bar:1921 from: 0 till:1212
 bar:1931 from: 0 till:1201
 bar:1936 from: 0 till:1238
 bar:1951 from: 0 till:1296
 bar:1961 from: 0 till:1402
 bar:1971 from: 0 till:1157
 bar:1981 from: 0 till:990
 bar:1991 from: 0 till:940
 bar:2001 from: 0 till:835

PlotData=

 bar:1861 at:848 fontsize:XS text: 848 shift:(-8,5)
 bar:1871 at:954 fontsize:XS text: 954 shift:(-8,5)
 bar:1881 at:1077 fontsize:XS text: 1077 shift:(-8,5)
 bar:1901 at:1304 fontsize:XS text: 1304 shift:(-8,5)
 bar:1911 at:1370 fontsize:XS text: 1370 shift:(-8,5)
 bar:1921 at:1212 fontsize:XS text: 1212 shift:(-8,5)
 bar:1931 at:1201 fontsize:XS text: 1201 shift:(-8,5)
 bar:1936 at:1238 fontsize:XS text: 1238 shift:(-8,5)
 bar:1951 at:1296 fontsize:XS text: 1296 shift:(-8,5)
 bar:1961 at:1402 fontsize:XS text: 1402 shift:(-8,5)
 bar:1971 at:1157 fontsize:XS text: 1157 shift:(-8,5)
 bar:1981 at:990 fontsize:XS text: 990 shift:(-8,5)
 bar:1991 at:940 fontsize:XS text: 940 shift:(-8,5)
 bar:2001 at:835 fontsize:XS text: 835 shift:(-8,5)

TextData=
 fontsize:S pos:(20,20)
 text:Data from ISTAT

## Verwysings
KV13

**KV13** is 'n grafkelder in die Vallei van die Konings by Thebe, naby die moderne stad Luxor in Egipte. Dit is gebou en versier vir die adellike amptenaar Bai van die 19de Dinastie. Volgens 'n potskerf met 'n inskripsie is Bai deur farao Siptah laat teregstel. Bai is daarom nooit in sy grafkelder begrawe nie. Ook is geen begrafisvoorwerpe vir Bai gevind nie. 

Die grafkelder is later deur twee prinse van die 20ste Dinastie gebruik. Hulle was Mentoeherchepsjef, 'n seun van Ramses III, en sy neef, Amoenherchepsjef, 'n seun van Ramses IV.

## Verwysings
## Skakels
* Theban Mapping Project: KV13
KV12

**KV12** is 'n grafkelder in die Vallei van die Konings by Thebe, naby die moderne stad Luxor in Egipte. Dit is ongewoon omdat dit oorspronklik in die 18de Dinastie gebruik is, en toe weer in die 19de en 20ste Dinastie. Dit is moontlik vir verskeie lede van die koninklike familie gebruik, nes KV5.

Die uitgrawers van KV9 het per ongeluk na KV12 deurgebreek, maar wetenskaplikes het die gerugte geïgnoreer. Die uitgrawers het aanhou grawe en eindelik die oorblyfsels van verskeie koninklikes in KV12 gevind.

## Verwysings
* Reeves, N & Wilkinson, R.H. The Complete Valley of the Kings, 1996, Thames and Hudson, Londen.
* Siliotti, A. Guide to the Valley of the Kings and to the Theban Necropolises and Temples, 1996, A.A. Gaddis, Kaïro.

## Skakels
* Theban Mapping Project: KV12
KV11

**KV11** is die grafkelder van Ramses III in die Vallei van die Konings by Thebe, naby die moderne stad Luxor in Egipte. Bouwerk aan die grafkelder is begin deur farao Setnachte, maar bouwerk is gestaak toe per ongeluk na die vroeëre grafkelder van Amenmesse (KV10) deurgebreek is. Setnachte is in KV14 begrawe. 

KV11 is later oorgebou en met 'n ander as vir Ramses III uitgebrei. Die grafkelder is sedert antieke tye oop.

## Versiering
thumb|links|220px|Twee blinde harpspelers wat in die grafkelder geverf is.

Die grafkelder van 188 meter lank is pragtig versier. In die tweede gang is muurskilderings van die Klaaglied van Re, en in die derde gang van die Boek van Poorte en die Amdoeat. Dit lei na 'n saal met vier pilare. Dit is ook versier met die Boek van Poorte. 'n Vierde gang is versier met tonele van die Mondopeningseremonie en lei na 'n voorhof, wat versier is met tonele uit die Dodeboek. Dit lei na die grafkamer.

Die grafkamer het agt pilare, en daarin staan die sarkofaag van rooi kwartsiet. Die kamer is versier met die Boek van Poorte en die Boek van die Aarde. Die buitekant van die sarkofaag bevat twee tonele uit die Amdoeat.

## Verwysings
## Skakels
*Theban Mapping Project: KV11
Balanites glabra

***Balanites glabra*** is 'n struik of 'n boom wat deel is van die *Zygophyllaceae* familie. Die plant is inheems in Ethiopië, Kenia, Somalië en Tanzanië.

## Bron 
* Plants of the World Online
Leane Suniar

**Leane Suniar** (* 4 Februarie 1948 – † 21 November 2021) was 'n Indonesiese boogskutter. Hy het aan die Olimpiese Somerspele van 1976 deelgeneem.

## Verwysings
Hendra Setijawan

**Hendra Setijawan** (* 20 April 1970) is 'n Indonesiese boogskutter. Hy het aan die Olimpiese Somerspele van 1992 deelgeneem.

## Verwysings
Kusuma Wardhani

**Kusuma Wardhani** (* 20 Februarie 1964) is 'n uitgetrede Indonesiese boogskutter. Sy het aan die Olimpiese Somerspele van 1988 deelgeneem.

## Verwysings
KV10

**KV10** is 'n grafkelder in die Vallei van die Konings by Thebe, naby die moderne stad Luxor in Egipte. Die grafkelder is gebou vir farao Amenmesse van die 19de Dinastie. Daar is egter geen bewyse dat hy inderdaad daar begrawe is nie. 

## Beskrywing
Die versiering in KV10 is later vervang met tonele vir Tachat en Baketwernel, twee koninklike vroue van die 20ste Dinastie.

Dit is deur Richard Pococke, Jean-François Champollion en Karl Richard Lepsius besoek en kortlik bestudeer deur Edward R. Ayrton, voordat 'n span van die Universiteit van Memphis onder leiding van Otto Schaden dit in 1992 ondersoek het.

## Verwysings
* Reeves, N & Wilkinson, R.H. The Complete Valley of the Kings, 1996, Thames and Hudson, Londen.
* Siliotti, A. Guide to the Valley of the Kings and to the Theban Necropolises and Temples, 1996, A.A. Gaddis, Kaïro.

## Skakels
* Theban Mapping Project: KV10
KV8

**KV8** is 'n grafkelder in die Vallei van die Konings by Thebe, naby die moderne stad Luxor in Egipte. Dit is gebruik vir die begrafnis van farao Merneptah van die 19de Dinastie.

links|180px|thumb|Die plan van KV8.
Die grafkamer, aan die einde van 'n gang van 160 meter, het aanvanklik vier sarkofae binne-in mekaar bevat. Die buitenste een was so groot dat van die deurkosyne in die gang afgebreek en oorgebou moes word om dit in te kry. 

Die pilare in kamer F is ook verwyder om die sarkofaag in te kry. Net twee is vervang; die ander twee is weg.

## Verwysings
* Reeves, N & Wilkinson, R.H. The Complete Valley of the Kings, 1996, Thames and Hudson, Londen.
* Siliotti, A. Guide to the Valley of the Kings and to the Theban Necropolises and Temples, 1996, A.A. Gaddis, Kaïro.

## Skakels
* Theban Mapping Project: KV8
KV7

**KV7** is die grafkelder van farao Ramses II in die Vallei van die Konings by Thebe, naby die moderne stad Luxor in Egipte. Hy was van die 19de Dinastie en ook bekend as "Ramses die Grote".

## Uitleg en versiering
KV7 het die gebuigde as van grafkelders uit die vroeë 18de Dinastie. Die ingang is gegrawe uit die sandsteenheuwels naby die valleivloer. Die eerste poort, B, is versier met 'n skyf en met Nephthys en Isis weerskante, asook voorstellings van Maät wat kniel bo die plante van Benede- en Bo-Egipte. Die deurkosyne bevat die name van die koning.

"Die gang loop 58 meter af in die rotse teen 'n hoek wat wissel tussen 12 en 22 grade." Poorte C en D bevat onderskeidelik teks uit die Klaaglied van Re en uitbeeldings van die vier seuns van Horus.

Die gang loop uit in 'n putkamer, en dan in 'n kamer met pilare wat F genoem is. F het twee rigtings. Regs is nog twee kamers. Reguit aan loop die gang nog sowat 12 meter aan en draai dan regs en eindig in die grafkamer, J. J het vier deure na twee klein kamers (Ja en Jb) en twee groter kamers (Jc en Jd).

Ander versierings is van die Boek van Poorte, die Dodeboek, die Boek van die Hemelse Koei, die Amdoeat, die Klaaglied van Re en die Mondopeningseremonie. 

Die grafkelder lê op 'n ongewone plek in die vallei en is erg deur vloedwaters beskadig. Baie van die versierings kan nie herstel word nie.

## Verwysings
## Skakels
https://thebanmappingproject.com/tombs/kv-07-rameses-ii Theban Mapping Project: KV7]
KV6

**KV6** is die grafkelder van Ramses IX in die Vallei van die Konings by Thebe, naby die moderne stad Luxor in Egipte. Hy was 'n farao van die 20ste Dinastie. Dit lyk egter of die grafkelder met sy dood nog onvoltooi was en dat dit vinnig klaargemaak is deur baie kortpaaie te kies.

## Ligging en uitleg
thumb|links|200px|Die plan van KV6.

Die grafkelder is in die sentrale deel van die vallei geleë. Sy buitengewoon breë ingang lê tussen, en effens bo, twee ander: KV5 en KV55. Ná die ingang loop KV6 sowat 105 meter in die heuwel in. Dit begin met 'n poort en 'n vlak aflopende gang na drie opeenvolgende gange. Die eerste hiervan het twee kamers aan elke kant, maar hulle is nie voltooi nie.

Aan die einde van die gange is drie kamers. Die eerste is versier met die Mondopeningseremonie. Die tweede kamer het vier groot pilare, maar dit is nie voltooi nie. Ná dié kamer kom die grafkamer, waar die koning se sarkofaag gestaan het. Die plafon het pragtige skilderings van die godin Noet. Teen die mure is tonele van die Boek van Grotte en Boek van die Aarde.

Hoewel die sarkofaag lank gelede reeds verdwyn het, is Ramses IX se mummie een van dié wat in 1881 by Deir el-Bahri in 'n mummiestoorplek (grafkelder DB320) gevind is.

## Galery

Egypt.KV6.03.jpg
Valley of the Kings KV6.jpg
Egypt.KV6.01.jpg

## Verwysings
* Reeves, N & Wilkinson, R.H. The Complete Valley of the Kings, 1996, Thames and Hudson, Londen.
* Siliotti, A. Guide to the Valley of the Kings and to the Theban Necropolises and Temples, 1996, A.A. Gaddis, Kaïro.

## Skakels
* Theban Mapping Project: KV6
KV9

**KV9** is 'n grafkelder in die Vallei van die Konings by Thebe, naby die moderne stad Luxor in Egipte. Dit is oorspronklik gebou vir farao Ramses&nbsp;V. Hy is daar begrawe, maar sy oom, Ramses&nbsp;VI, het dit later as sy eie grafelder gebruik. Die uitleg is tipies van die 20ste Dinastie en baie eenvoudiger as dié van Ramses&nbsp;III (KV11).

Die werkers het per ongeluk na KV12 deurgebreek terwyl hulle KV9 gebou het. In 2020 het die Egiptiese departement van toerisme 'n ten volle 3D-model van die krafkelder gepubliseer wat aanlyn beskikbaar is.

## Versiering en uitleg
Die grafkelder se versierings is van die uiteenlopendstes in die vallei. Die uitleg behels 'n lang gang, wat deur muurpilare in verskeie seksies verdeel is. Dit lei na 'n saal met pilare en daaruit loop 'n tweede lang gang af na die grafkamer. Bouwerk aan die grafkamer is nie heeltemal voltooi nie. Die eerste deel van die plafon bevat astronomiese figure en sterrebeelde, terwyl die laaste deel en die begin van die eerste saal se plafon 'n dubbele voorstelling bevat van die Boek van die Dag en die Boek van die Nag, asook 'n beeld van Noet.

KV9 Tomb of Ramses V-VI DSCF2744.jpg
Tumba de Ramsés V y de Ramsés VI, Valle de las Reyes, Luxor, Egipto, 2022-04-03, DD 68.jpg
KV9 Tomb of Ramses V-VI DSCF2765.jpg

### Saal
Die gang eindig in 'n saal met pilare. Teen die mure gaan beelde van die Boek van Poorte en die Boek van Grotte voort. Bo die ingang na die volgende gang word die koning gewys voor Osiris. Hy word ook gewys in verskillende posisies voor ander gode, soos Meretseger, Chonsu, Ptah en Ptah-Sokar-Osiris. Die skuinste na die volgende gang bevat aan elke kant twee beelde van kobras met vlerke en krone wat die godinne van Bo- en Benede-Egipte verteenwoordig.
Tumba de Ramsés V y de Ramsés VI, Valle de las Reyes, Luxor, Egipto, 2022-04-03, DD 69.jpg
KV9 Tomb of Ramses V-VI DSCF2926.jpg
KV9 Tomb of Ramses V-VI DSCF2810.jpg

### Tweede gang
In die skuinste na die tweede gang is daar versierings van die Amdoeat. Teen die plafon is beelde van die bote van Ra en van die Boek van die Dag en Boek van die Nag. Ramses VI word uitgebeeld voor Hekaoe en Maät.

### Voor- en grafkamer
Die voorkamer aan die einde van die gang bevat tonele van die Dodeboek. Die mure van die grafkamer is versier met die Boek van die Aarde. Dit sluit in beelde van 'n sonboot met die dubbelkoppige god Aker, van Osiris en verskeie ander gode, van die vernietiging van vyande en van die son se strale wat verskeie figure uit die dood opwek. Tonele teen die plafon kom weer eens uit die Boek van die Dag en die Boek van die Nag, geraam deur 'n verlengde beeld van Noet.

KV9 Tomb of Ramses V-VI DSCF2864.jpg
Tumba de Ramsés V y de Ramsés VI, Valle de las Reyes, Luxor, Egipto, 2022-04-03, DD 53.jpg
Tumba de Ramsés V y de Ramsés VI, Valle de las Reyes, Luxor, Egipto, 2022-04-03, DD 56.jpg
Tumba de Ramsés V y de Ramsés VI, Valle de las Reyes, Luxor, Egipto, 2022-04-03, DD 52.jpg

## Verwysings
## Skakels
* Theban Mapping Project: KV9
Balanites roxburghii

***Balanites roxburghii*** is 'n struik of 'n boom wat deel is van die *Zygophyllaceae* familie. Die plant is endemies aan Indië.

## Bron 
* Plants of the World Online
Swades

Swades is 'n 2004 Indiese film met Shah Rukh Khan in die hoofrol. Hierdie film was Shah Rukh Khan se eerste Oscar-benoeming vir beste akteur.
Silwerchloriedelektrode

duimnael|Skema van 'n Ag/AgCl-elektrode
duimnael|links|100px|Ag/AgCl-elektrode

Die **silwer/silwerchloriedelektrode** is 'n belangrike referensie-elektrode in die elektrochemie. Dit word wyd gebruik in die bepaling van ionisasiekonstantes en ander termodinamiese data deur die elektromotoriesekragmetode (EMK).

Die elektrodereaksie kan geskryf word as:

Die resulterende waarde vir die standaardreduksiepotensiaal van die silwerchloriedelektrode is:
 E^{ \ominus}_{Ag/AgCl} = +0,22234(2)\ V (25\ ^oC)

Die waarde is effens afhankelik van die temperatuur. Dit is 0,23655 V teen 0°C en 0,20056 V teen 55°C.

## Verband met die oplosbaarheidsproduk 
Die vergelyking:
:(2) AgCl(s) \rightleftarrows Ag^+ + Cl^-
kan beskryf word met 'n oplosbaarheidsproduk K in terme van die aktiwiteite van die twee ione
:(4)  K_{sp}= {a(Ag^+).a(Cl^-)} = {1,8\ 10^{-10}} 
oftewel:
:(5)  a(Ag^+)= \frac{K_{sp}}{a(Cl^-)}
Die ewewig:
:(3) Ag^+ + e^-\rightleftarrows Ag(s)
kan met die Nernstvergelyking beskryf word as:
:(6) E = E^{\ominus}_{Ag} + \frac{RT}{nF}ln(a(Ag^+))
Hier is 
*E^{\ominus}_{Ag} die standaardreduksiepotensiaal van silwer; 
*R=8,314 [J/mol.K] die gaskonstante; 
*T=die absolute temperatuur (T=298 [K]); 
*n=1 [mol] die aantal elektrone in (3); 
*F= 96 500 [C] is die Faraday, die lading van 1 mol elektrone.

Die faktor \frac{RT}{nF} het Volt as eenheid: \frac{[J/mol.K][K]}{[mol][C]}=\frac{[J]}{[C]}=[V]

Substitusie van (5) in (6) lewer:
:(7) E = E^{\ominus}_{Ag} + \frac{RT}{1.F}ln \left( \frac{K_{sp}}{a(Cl^-)} \right )
Die logaritme kan herskryf word as:
:(8) E = E^{\ominus}_{Ag} + \frac{RT}{F}ln(K_{sp})-\frac{RT}{F}ln( a(Cl^-))

Die tweede term  \frac{RT}{F}ln(K_{sp}) = \frac{8,314*298}{96 500}ln(1,8\ 10^{-10})= -0,57609\ V kan met die eerste E^{\ominus}_{Ag} saamgeneem word:
:(9) E^{\ominus}_{Ag/AgCl} = E^{\ominus}_{Ag} -0,57609 = +0,22234
oftwel:
:(10) E^{\ominus}_{Ag}= +0,79422V
Die standaardreduksiepotensiaal E^{\ominus}_{Ag} van silwer word gewoonlik as +0,7996V gegee.

## Voor- en nadele 
Die Ag/AgCl-elektrode het voordele bo die standaardwaterstofelektrode omdat dit geen waterstofgas of platinum nodig het nie. Die elektrode is komeersieel beskikbaar en dit stabiel oor tyd en min afhankelik van die temperatuur.

## Verwysings
KV5

**KV5** is 'n grafkelder in die Vallei van die Konings by Thebe, naby die moderne stad Luxor in Egipte. Dit het behoort aan die seuns van Ramses II. Hoewel dit in 1825 reeds verken kon gewees het, is die ware omvang daarvan eers in 1995 ontdek deur Kent R. Weeks en sy uitgrawingspan. Dit is nou bekend as die grootste grafkelder in die vallei. Weeks se ontdekking word algemeen beskou as die dramatiesste sedert die ontdekking van KV62, die grafkelder van Toetankamen, in 1922.

## Geskiedenis
KV5 is naby die ingang tot die vallei geleë en is in antieke tye beroof. Dit is ook deur die eeue, nes ander laaggeleë grafkelders, gevul met puin wat deur stormwaters ingespoel is.

Die grafkelder is verskeie kere ondersoek sedert uitgrawings in die vallei begin het: eers in 1825 deur James Burton en later, in 1902, deur Howard Carter, wat ook Toetankamen se graf ontdek het. Dié het KV5 as 'n stortingskelder gebruik. Hulle kon egter nie verder as die eerste paar kamers kom nie en het niks buitengewoons gesien nie.

Dit was eers nadat die Theban Mapping Project, onder leiding van Kent R. Weeks, begin het om die grafkelder skoon te maak dat sy ware aard ontdek is. Werk het in 1987 begin, maar die eerste aansienlike vonds is eers in 1995 gedoen. Sowat 70 kamers is gevind, asook lang gange wat tot diep in die heuwels geloop het. Die getal kamers stem min of meer ooreen met die getal seuns wat Ramses II verwek het. Die ontdekking het 'n wêreldwye opskudding veroorsaak en belangstelling in Egiptologie opnuut laat opvlam. Vondste tot dusver sluit in duisende potskerwe, begrafnisbeeldjies (''oesjabti's''), krale, skerwe met inskripsies en 'n groot standbeeld van Osiris, god van die hiernamaals.

Verdere uitgrawings het onthul die grafkelder is selfs groter as wat eers gedink is, want dit bevat nog gange, met nog kamers, wat vertak uit voorheen onontdekte dele van die grafkelder. Minstens 130 kamers is teen 2006 ontdek (waarvan net 7% skoongemaak is), en werk duur voort.

KV7 is naby Ramses II se grafkelder geleë en bevat die mummies van die meeste van sy kinders, seuns en dogters, veral dié wat in sy leeftyd dood is.

## Verwysings
## Skakels
*Theban Mapping Project
KV4

**KV4** is 'n grafkelder in die Vallei van die Konings by Thebe, naby die moderne stad Luxor in Egipte. Dit is aanvanklik vir Ramses&nbsp;XI gebou, maar bouwerk is moontlik laat vaar en dit is nie vir hom gebruik nie. Dit is ook moontlik dat Pinedjem&nbsp;I beplan het om die grafkelder oor te neem, maar dat hy ook van die plan afgesien het. KV4 is die laaste grafkelder wat in die vallei gebou is en dit word algemeen beskou as 'n werkwinkel wat gebruik is tydens die aftakeling van die koninklike nekropolis in die vroeë Derde Oorgangstydperk.

## Verkenning en uitgrawings
KV4 is sedert antieke tye oop en graffiti uit verskillende tydperke getuig van sy gewildheid as 'n vroeë toeristeattraksie. Dit het egter min aandag van geleerdes gekry totdat John Romer dit in 1978-'80 skoongemaak het.

## Uitleg en inhoud
KV4 is langs KV46 geleë. Dit loop tot meer as 100 meter in die heuwels in en bestaan uit drie stadigaan dalende gange wat na die putkamer lei (hoewel daar geen skag is nie) en twee onvoltooide kamers met pilare.
* Bewyse van Koptiese bedrywighede.
* Oorblyfsels van 'n begrafnis uit die 22ste Dinastie, onder meer bene en 'n deel van 'n kis.
* Fondamentdeposito's van Ramses XI: Dit word verbind met die skag in die grafkamer.

## Verwysings
## Skakels
* Theban Mapping Project: KV4
KV3

**KV3** is 'n grafkelder in die Vallei van die Konings by Thebe, naby die moderne stad Luxor in Egipte. Dit was bedoel vir 'n ongeïdentifiseerde seun van Ramses III in die vroeë 20ste Dinastie. 

Dit het 'n reguit as, wat tipies was van dié dinastie. 'n Skerf met inskripsies op vertel van die stigting van 'n grafkelder vir 'n prins, waarskynlik KV3. Die onvoltooide aard van 'n paar kamers en 'n gebrek aan bewyse dui daarop dat dit nooit gebruik is nie.

## Beskrywing
thumb|links|180px|Die plan van KV3.

Sommige geleerdes meen dit was oorspronklik bedoel vir die kroonprins wat die troon as Ramses IV sou bestyg, en wat sy eie grafkelder (KV2) begin bou het kort nadat hy farao geword het.

KV3 is naby die ingang tot die vallei geleë. Buiten die ingang tot die grafkelder daal dit feitlik nie verder nie. Daar is twee gange (A en B) wat van die opening na die grafkelder lei, met twee kamers langs die tweede gang. Net die een is voltooi. Ná die tweede gang is 'n groter kamer (F) met vier pilare en 'n kleiner kamer aan elke kant. Net die een kantkamer (Fa) is voltooi. 

Anderkant F is nog drie kamers (G, H en I). Een van dié kamers was moontlik bedoel as die grafkamer.

Die enigste versierings wat bewaar gebly het, is weerskante van gang B. Dit wys Rames III, wat deur 'n ongenoemde prins gevolg word, voor verskeie gode.

Daar is bewyse dat die grafkelder in die Bisantynse tydperk as 'n Christelike kapel gebruik is.

## Verwysings
## Skakels
* Theban Mapping Project: KV3
Rudolf Christoph Eucken

duimnael|Rudolf Christoph Eucken
**Rudolf Christoph Eucken** (Duitse uitspraak: [ˈʁuːdɔlf ˈʔɔʏkn̩] ⓘ; 5 Januarie 1846 – 14 September 1926) was 'n Duitse filosoof. Hy het in 1908 die Nobelprys vir Letterkunde ontvang "ter erkenning van sy deurdringende soeke na waarheid, sy skerpsinnige denkkrag, die rykheid aan visie en die warmte en krag van sy aanbieding, waarmee hy in sy talle werke 'n idealistiese lewensfilosofie ontwikkel het."

## Vroeë lewe 
Eucken is op 5 Januarie 1846 in Aurich gebore, toe in die Koninkryk van Hannover (nou Nedersakse). Sy pa, Ammo Becker Eucken (1792–1851) is oorlede toe hy 'n kind was, en hy is grootgemaak deur sy ma, Ida Maria (1814–1872, née Gittermann). Hy studeer aan die Göttingen Universiteit (1863–66), waar Hermann Lotze een van sy onderwysers was, en die Berlynse Universiteit. Op laasgenoemde plek was Friedrich Adolf Trendelenburg 'n professor wie se etiese neigings en historiese behandeling van die filosofie hom baie aangetrek het.

## Loopbaan 
Eucken het sy PhD in klassieke filologie en antieke geskiedenis aan die Göttingen Universiteit in 1866 ontvang met 'n proefskrif onder die titel *De Aristotelis dicendi ratione*. Die neiging van sy denke was egter beslis na die filosofiese kant van die teologie. Tydens die Eerste Wêreldoorlog het Eucken, soos baie van sy akademiese kollegas, 'n sterk rigting ingeneem ten gunste van die sake waarmee sy land homself geassosieer het.

## Etiese aktivisme 
Eucken se filosofiese werk is deels histories en deels konstruktief, die eerste kant is oorheersend in sy vroeëre, laasgenoemde in sy latere werke. Hul mees opvallende kenmerk is die noue organiese verhouding tussen die twee dele. Die doel van die historiese werke is om die nodige verband aan te toon tussen filosofiese begrippe en die tydvak waartoe dit behoort; dieselfde idee lê aan die wortel van sy konstruktiewe spekulasie. Alle filosofie is lewensfilosofie, die ontwikkeling van 'n nuwe kultuur, nie blote intellektualisme nie, maar die toepassing van 'n noodsaaklike godsdienstige inspirasie op die praktiese probleme van die samelewing. Hierdie praktiese idealisme beskryf Eucken met die term "etiese aktivisme."  In ooreenstemming met hierdie beginsel het Eucken aansienlike aandag aan sosiale en opvoedkundige probleme gegee.

Hy het volgehou dat mense siele het, en dat hulle dus by die aansluiting tussen natuur en gees is. Hy het geglo dat mense hul nie-geestelike natuur moet oorkom deur voortdurende pogings om 'n geestelike lewe te bereik, 'n ander aspek van sy etiese aktivisme en betekenis van die lewe.

## Later lewe en dood 
Rudolf Eucken is in 1882 met Irene Passow (1863–1941) getroud en het 'n dogter en twee seuns gehad. Sy seun Walter Eucken het 'n bekende stigter van ordoliberale denke in ekonomie geword. Sy seun Arnold Eucken was 'n chemikus en fisikus.

Rudolf Eucken is op 15 September 1926 in Jena op die ouderdom van 80 oorlede.

## Verwysings
Yuriy Sedykh

**Yuriy Georgiyevich Sedykh** (11 Junie 1955 - 14 September 2021) was 'n baan- en veldatleet wat die Sowjetunie van 1976 tot 1991 in hamergooi verteenwoordig het. Hy was 'n Europese, Wêreld- en Olimpiese kampioen en hou die wêreldrekord met 'n afstand van 86,74 m in 1986. 

## Loopbaan 
Sedykh is in Novocherkassk, Rusland, gebore en het in Nikopol, Oekraïne, grootgeword. Hy het in 1967 begin om atletiek te oefen onder leiding van die afrigter Vladimir Volovik. Hy het in Burevestnik en later by die Gewapende magte se sportvereniging in Kijif geoefen. Later het hy die rang van majoor in die Sowjetleër behaal. Vanaf 1972 word hy afgerig deur Anatoliy Bondarchuk, wat algemeen beskou word as een van die beste hamergooi afrigters ter wêreld. In 1973 word hy lid van die Sowjetunie se Nasionale Junior Atletiekspan.

## Mededinging 
Sedykh het goue medaljes verower tydens die Olimpiese Spele 1976 en die Olimpiese Spele van 1980. Hy was ook eerste op die Goodwill Games in 1986. Hy het 'n wêreldrekord van 86,74 m op die Europese kampioenskappe in Stuttgart in 1986 opgestel, waar hy sy derde titel agtereenvolgens verower het. Hy het ook eerste op die Wêreldkampioenskappe in 1991 gekom.

Slegs Sedykh en Sergey Litvinov het verder as 86 meter in die geskiedenis van dié sport gegooi.

Sedykh se wêreldrekord van 1986 word opgemerk vir sy langlewendheid en dat dit dateer uit 'n tyd toe atletiek die omvang van die gebruik van prestasieverbeterende dwelmgebruik begin besef het. In sy boek *The Rodchenkov Affair* in 2020 het die Russiese fluitjieblaser tov middelmisbruik, Grigory Rodchenkov, gesê dat Sedykh 'n swaar gebruiker van steroïedes was. Sedykh het egter die aantygings van middelmisbruik ontken.

## Afrigting 
Sedykh het na sy uittrede Franse hamergooiers afgerig, byvoorbeeld Nicolas Figère (80,88 m).

## Tegniek 
Anders as baie gooiers, het Sedykh drie rotasies eerder as vier gebruik. Hy het ook gereeld met ligter of swaarder hamers geoefen. Sy tegniek was gebaseer op die 'stoot' van die bal na links en toelaat dat die hamer hom laat draai.

## Persoonlike lewe 
Sedykh was voorheen met die Sowjet-200m Olimpiese kampioen Lyudmila Kondratyeva getroud, en trou daarna met die voormalige Sowjet-damesskut en rekordhouer daarin, Natalya Lisovskaya, wat goud verower het tydens die Olimpiese Spele in 1988. Hulle het 'n dogter, Alexia, gebore in 1993, wat die eerste in die dameshamergooi op die 2010 Olimpiese spele in Singapoer gekom het. Sedykh en sy gesin verhuis na Parys, Frankryk, waar hy krag en kondisionering op hoëronderwysvlak afgrig.

Sedykh is op 14 September 2021 op 66-jarige ouderdom in Frankryk oorlede aan 'n hartaanval.

## Verwysings
KV2

**KV2** is die grafkelder van farao Ramses IV in die Vallei van die Konings by Thebe, naby die moderne stad Luxor in Egipte. Dit is laag in die hoofvallei geleë, tussen KV7 en KV1. Dit is sedert antieke tye oop en bevat baie graffiti.

## Uitleg
thumb|links|180px|'n Plan van KV2.

'n Skerf met inskripsies op beskryf die beplanning van die grafkelder. Die ligging is in die tweede jaar van Ramses IV se bewind gekies deur die plaaslike goewerneur en twee van die farao se raadgewers. Ramses het die troon laat in sy lewe bestyg, en om seker te maak hy het 'n redelik groot grafkelder (ná 'n taamlik kort bewind van ses jaar), het hy die werkspan tot 120 mans vergroot. Hoewel dit redelik groot is, is KV2 al beskryf as "eenvoudig in sy ontwerp en versiering". 

Nes ander grafkelders van die 20ste Dinastie, het KV2 'n reguit as. Dit is hoogstens 88,66 meter lank en bestaan uit drie stadigaan dalende gange (B, C en D). Dit word gevolg deur 'n groot kamer (E) en dan die grafkamer (J). Daarna volg 'n nou gang (K) en drie sykamers [Ka, Kb en Kc].

Die grafkleder is grootliks ongeskonde en is versier met tonele van die Klaaglied van Re, Boek van Grotte, Dodeboek, Amdoeat en Boek van die Hemele.

Die sarkofaag is stukkend en die mummie is gesluif na die mummieopgaarplek in KV35.

## Verwysings
## Skakels
* Theban Mapping Project: KV2
Balanites rotundifolia

***Balanites rotundifolia*** is 'n struik of 'n boom wat deel is van die *Zygophyllaceae* familie. Die spesie is inheems in Djiboeti, Ethiopië, Jemen, Kenia, Soedan, Somalië en Uganda.

## Subspesies 
Die spesie het drie subspesies:
* *Balanites rotundifolia var. rotundifolia*
* *Balanites rotundifolia var. scillin* (Chiov.) Sands
* *Balanites rotundifolia var. setulifera* Sands

## Bron 
* Plants of the World Online
Cysticapnos pruinosa

***Cysticapnos pruinosa*** is 'n rankplant wat deel is van die *Papaveraceae* familie. Die spesie is endemies aan Suid-Afrika en kom in die KwaZulu-Natal, Oos-Kaap en die Vrystaat voor.

## Bron 
* Plants of the World Online
KV1

**KV1** is die grafkelder van Ramses VII in die Vallei van die Konings by Thebe, naby die moderne stad Luxor in Egipte. Hy was van die 20ste Dinastie. Hoewel dit sedert antieke tye oop is, is dit eers in 1984 en 1985 behoorlik deur Edwin Brock ondersoek. Die grafkelder met sy enkele gang is kleiner as ander grafkelders van die 20ste Dinastie.

## Uitleg en versiering
[thumb|links|220px|'n Dubbele beeld van die luggodin [Noet teen die plafon van KV1.]]
thumb|links|160px|Die plan van KV1.

KV1 het 'n reguit as, wat tipies van grafkelders uit dié tydperk is. Die opvolgers van Ramses III het almal grafkelders met so 'n uitleg gebou en dit is almal op dieselfde manier versier. Dit bestaan uit vier hoofdele: die ingang, 'n gang, die grafkamer met die sarkofaag en 'n kleiner kamer aan die einde daarvan.

Ramses VII was in die sewende jaar van sy bewind toe hy dood is. Daar is bewyse dat die grafkamer vergroot is van sy aanvanklike ontwerp as 'n gang, en werk aan die einde van die grafkelder is gestaak.

Die versiering in die gang van die grafkelder bevat beelde uit die Boek van Poorte, Boek van Grotte en Boek van die Aarde. 

Die mure van die grafkamer bevat tonele van die Boek van die Aarde. Wat styl en temas betref, volg dit die versiering van sy onmiddellike voorganger, Ramses VI, se grafkamer (KV9).

## Verwysings
## Skakels
* Theban Mapping Project: KV1
Sentrum vir die Boek

Die **Sentrum vir die Boek** in die stadskom van Kaapstad word gehuisves in ‘n buitengewone gebou van besondere kultuur-historiese belang.

## Ligging
Die gebou is by Koningin Victoriastraat 62, by die koördinate 33° 55′ 37″ suid, 18° 24′ 57″ oos en regoor die Kompanjiestuin.

## Gebou
Die gebou in die Edwardiaanse styl is vroeg in die 20ste eeu opgerig as hoofgebou vir die Universiteit van die Kaap die Goeie Hoop volgens tekeninge van die Britse argitekte W. Hawke en W.N. McKinley. Die koste van die oprigting is gedra deur sir Donald Currie  en Willem Hiddingh (*Kaapstad, 29 Mei 1808 - †Kaapstad, 10 Desember 1899), ‘n Kaapse regsgeleerde, weldoener en oujongkêrel. Hiddingh het ook in sy testament die perseel vir die oprigting van die beoogde gebou bemaak. Aangesien dit mettertyd geblyk het dat die gebou nie meer aan die nuwe en groter eise van ‘n universiteit voldoen nie, is dit in  1932 aan die staat verkoop en het dit die tuiste van die staatsargief geword.

## Argitektuur
Die onderkant van die buitemure is van graniet verkry uit die Paarl. Daar bo-op is gebou met sandsteen afkomstig van die Vrystaat. Hierdie sagte sandsteen is versier deur ingewikkelde, soms oordadige en fyn uitgewerkte beeldhouwerk. Groen Spaanse teëls is op die dak aangebring. Koperkleurige plate bedek die koepel. Op die koepel staan ‘n torinkie van kiaat. Die groot saal onder die koepeldak het die voorkoms van ‘n Griekse teater. ‘n Sirkelvormige suilegang is beklee met marmer en leiklip en die pilare is van ‘n rooskleurige sandsteen. In die voorportaal is vlakreliëf portrette in brons en marmer van Currie en Hiddingh.

## Huidige gebruik
Die Sentrum vir die die Boek se doel is om geletterdheid in alle bevolkingsgroepe en in alle tale van die land te promoveer deur aandag te gee aan die ontwikkeling van ‘n leeskultuur. Daar word aandag gegee aan die skryf en uitgee van goeie boeke deur kursusse aan te bied.  Sedert ±1990 is dit ‘n filiaal van die  Suid-Afrikaanse Biblioteek (Nasionale Biblioteek van Suid-Afrika). Spesiale en unieke boekversamelings word hier bewaar. Onder andere word die Louis Leipoldt-versameling  en die kantoor van die Van Riebeeck-Vereniging hier gehuisves.

## Bibliografie
*Duncan, Paul en Alain Proust: Hidden Cape Town. Kaapstad: Struik, 2013. 
*publishsa.co.za
*sa-venues.co
*Suid-Afrikaanse biografiese woordeboek, deel 2. Kaapstad: Tafelberg Uitgewers, 1972. 

]
Wadi

[thumb|220px|Wadi Ghuweir in [Jordanië.]]
[thumb|220px|Wadi Degla in [Egipte in 'n droë seisoen.]]

'n **Wadi** (Arabies: وَادِي) is gewoonlik 'n droë rivierbedding in ’n dorre streek. Soms kan water voorkom nadat swaar reën geval het.

## Beskrywing
Wadi's word aangetref in stadig dalende, amper plat dele van woestyne. Dit is onderworpe aan plotselinge oorstromings, wat dikwels sediment agterlaat. Dié sediment kan 'n verskeidenheid materiaal bevat, van gruis tot modder, en daarom is wadisediment van die uiteenlopendste soorte woestynomgewings.

Woestynreisigers gebruik wadi's dikwels as trekroete, aangesien ondergrondse water dikwels in hulle voorkom en hulle staatmaak op plante wat hier voorkom, selfs in streke so droog soos die Sahara. Dit kan gebeur dat hulle deur 'n onverwagte vloed verras word. 

Die verband tussen wadi's en water – en menslike lewe – in woestynomgewings het in die 1990's gelei tot die ontstaan van die veld wadihidrologie.

## Verwysings
## Skakels
Najmeh Abtin

**Najmeh Abtin** (* 12 Augustus 1982) is 'n Irannese boogskutter. Sy het aan die Olimpiese Somerspele van 2008 deelgeneem.

## Verwysings
Zahra Dehghan

**Zahra Dehghan** (* 11 Februarie 1988) is 'n Irannese boogskutter. Sy het aan die Olimpiese Somerspele van 2012 deelgeneem.

## Verwysings
Muhammad Hanif Wijaya

**Muhammad Hanif Wijaya** (* 22 Augustus 1996) is 'n Indonesiese boogskutter. Hy het aan die Olimpiese Somerspele van 2016 deelgeneem.

## Verwysings
Kalomel

**Kalomel** is 'n mineraal met die algemene formule . Dit is 'n belangrike kwikerts.

## Kristalstruktuur 
Kalomel kristalliseer in 'n liggaamsgesentreerde tetragonale struktuur wat die argetipe van die D3-struktuur van die strukturbericht-klassifikasie is. Die struktuur is molekulêr en dit bestaan uit lineêre Cl-Hg-Hg-Cl-molekules.

## Verwysings
Zahra Nemati

**Zahra Nemati** (* 30 April 1985) is 'n voormalige Irannese boogskutter. Sy het aan die Olimpiese Somerspele van 2016 deelgeneem.

## Verwysings
Hojjatollah Vaezi

**Hojjatollah Vaezi** (* 27 Maart 1977) is 'n Irannese boogskutter. Hy het aan die Olimpiese Somerspele van 2008 deelgeneem.

## Verwysings
Milad Vaziri

**Milad Vaziri** (* 9 Junie 1988) is 'n Irannese boogskutter. Hy het aan die Olimpiese Somerspele van 2012 en 2020 deelgeneem.

## Verwysings
Jameela Uiras

**Jameela Uiras** (geb. 23 Januarie 2000) is 'n Namibiese model en skoonheidskoningin. Sy is as Mejuffrou Namibië 2023-kompetisie gekroon en sal Namibië by Mejuffrou Heelal 2023 in San Salvador, El Salvador verteenwoordig.

## Biografie 
Uiras is in Windhoek gebore. Sy het die Atlantic Junior Secondary School in Swakopmund bygewoon. Uiras het haar baccalaureusgraad in bemarking aan die Universiteit van Namibië in Windhoek verwerf.

## Skoonheidskompetisie 
Op 8 Julie 2023 het Uiras teen 10 ander finaliste meegeding in die Mejuffrou Namibië 2023 finaliste by die MTC Dome Namibia in Swakopmund, waar sy die titel gewen het en deur Cassia Sharpley opgevolg is. Op 18 November 2023 sal Uiras Namibië verteenwoordig by Mejuffrou Heelal 2023 in San Salvador, El Salvador.

## Verwysings 
## Eksterne skakels 
*
Siloti

**Siloti** of **Nagri** (ꠍꠤꠟꠐꠤ, *Siloti*, [silɔʈi]) is 'n Indo-Ariese taal wat deur sowat 11.9 miljoen mense in Bangladesj, Indië en Verenigde Koninkryk gepraat word.

## Fonologie
|}

## Verwysings
Cysticapnos

***Cysticapnos*** is 'n genus van blomdraende plante in die Papaveraceae familie. Die genus is inheems aan Lesotho, Namibië en Suid-Afrika.

## Spesies 
Daar is drie spesies wat tot die genus hoort:
* *Cysticapnos cracca* (Cham. & Schltdl.) Lidén
* *Cysticapnos pruinosa* (E.Mey. ex Bernh.) Lidén
* *Cysticapnos vesicaria* (L.) Fedde

## Bron 
* Plants of the World Online
Thebaanse Dodeakker

250px|links|thumb|'n Kaart van die nekropolis.

Die **Thebaanse Dodeakker** of **Thebaanse Nekropolis** is aan die westeroewer van die Nylrivier in Egipte geleë, oorkant Thebe (nou Luxor). Dit is vir rituele begrafnisse gebruik tydens 'n groot deel van die farao's se bewindstydperk (veral die Nuwe Ryk).

Die bekendste dele van die nekropolis is die Vallei van die Konings en Vallei van die Koninginne, wat vir koninklikes gebruik is. Daar is egter ook die Grafkelders van die Adellikes en baie ander grafte van amptenare en bekende mense van die antieke stad.

## Verwysings
## Skakels
Grafkelders van die Adellikes

thumb|280px|TT3, die grafkelder van die ambagsman Pasjedoe.

Die Thebaanse Dodeakker is aan die westeroewer van die Nylrivier in Egipte geleë, oorkant Luxor. Daar is talle grafkelders benewens die bekendstes in die Vallei van die Konings en Vallei van die Koninginne. Hulle word algemeen die **Grafkelders van die Adellikes** genoem en bevat van die oorblyfsels van sommige magtige amptenare en ander mense van die antieke stad.

Daar is minstens 415 aangetekende grafkelders met die letter **TT** (vir "Thebaanse Tombe") vooraan. Daar is ander grafkelders waarvan die ligging verlore gegaan het of wat nie aan die nodige vereiste vir dié klassifikasie voldoen nie, soos die MMA-grafkelders (MMA staan vir *Metropolitan Museum of Art*). Baie Thebaanse grafte het "grafkeëls" oor die ingang na die grafkelder se kapel gehad. Tydens die Nuwe Ryk is die titel en naam van die grafeienaar daarop aangebring, soms saam met 'n kort gebed. Van die 400 aangetekende stelle keëls kom net 80 van grafkelders wat gekatalogiseer is.

Die nommeringstelsel is die eerste keer deur Arthur Weigall gepubliseer in sy *Report on the Tombs of Shêkh Abd’ el Gûrneh and el Assasîf* van 1908. Dit is deur latere skrywers gevolg. Die grafkelders is nie volgens enige topografiese volgorde genommer nie, maar volgens die volgorde waarin hulle ontdek is.

## Verwysings
## Skakels
Chris Evert

duimnael|regs|Chris Evert (1990).
**Christine Marie Evert** (gebore 21 Desember 1954), beter bekend as **Chris Evert Lloyd**, is 'n Amerikaanse voormalige wêreld nommer een tennisspeler. Evert het 18 grand slam enkelspeltitels verower, waaronder 'n rekord sewe Franse Ope-titels en 'n gesamentlike rekord ses Amerikaanse Ope-titels (gelykop met Serena Williams). Evert was 260 weke lank as die wêreld se nommer een gerangskik, en was sewe keer die jaareinde se wêreld nommer een enkelspeler (1974 – 78, 1980, 1981). Langs Martina Navratilova, haar grootste mededinger, het Evert 'n groot deel van die 1970's en 1980's vrouetennis oorheers.

Evert het in 34 grand slam enkelspel-eindstryde gespeel, 'n rekord vir vrouetennis. In enkelspel bereik Evert die halfeindronde of beter in 52 van die 56 grand slams waarin sy gespeel het. Sy het nooit in die eerste of tweede ronde van 'n grand slam verloor nie en slegs twee keer in die derde ronde verloor. Evert hou die rekord van die meeste agtereenvolgende jare (13) om ten minste een grand slam titel in die jaar te verower. 

Evert se loopbaanwenpersentasie in enkelspelwedstryde van 89,97% (1309 gewen– 146 verloor) is die tweede hoogste, vir mans of vroue. Op kleibane bly Evert se loopbaanwenpersentasie in enkelspelwedstryde van 94,55% (382 – 22) 'n rekord. Sy het ook drie grand slam dubbeltitels verower, twee saam met Navratilova en een met Olga Morozova.

Evert was elf jaar president van die Women's Tennis Association, 1975 – 76 en 1983 – 91. Sy is bekroon met die Philippe Chatrier-toekenning en is opgeneem in die Hall of Fame. Na haar aftrede is Evert 'n afrigter en 'n ontleder by ESPN, sy bemark ook 'n reeks tennis- en sportklere.

## Vroeë lewe en gesin 
Evert is in 1954 in Fort Lauderdale, Florida, gebore aan Colette (née Thompson) en Jimmy Evert, en grootgemaak in 'n toegewyde Katolieke huishouding. Sy het in 1973 gegradueer aan St. Thomas Aquinas High School in Fort Lauderdale.

Evert se pa was 'n professionele tennisafrigter, en tennis was 'n lewenswyse in sy gesin. Chris en haar suster Jeanne het professionele tennisspelers geword; hul broer John het tennis gespeel aan die Universiteit van Alabama en later aan die Vanderbilt Universiteit, en broer Drew het 'n tennisbeurs aan die Universiteit van Auburn gehad. Jongste suster Clare het beurstennis aan die Southern Methodist University gespeel. Chris, John, Jeanne en Clare, het almal titels verower in die gesogte Junior Orange Bowl in Florida.

## Verwysings
Cysticapnos vesicaria

***Cysticapnos vesicaria*** is 'n rankplant wat deel is van die *Papaveraceae* familie. Die spesie is inheems in Namibië en Suid-Afrika en kom in die Noord-Kaap en die Wes-Kaap voor.

## Subspesies 
Die plant het twee subspesies:
* *Cysticapnos vesicaria subsp. namaquensis* J.C.Manning & Goldblatt
* *Cysticapnos vesicaria subsp. vesicaria*

## Bron 
* Plants of the World Online
RISE Mzansi

duimnael|Logo
**RISE Mzansi (RISE)** is 'n Suid-Afrikaanse politieke party wat in April 2023 gestig is. Dit word gelei deur Songezi Zibi, 'n voormalige koerantredakteur en medestigter van die Rivonia Circle-dinktenk. Die party se ekonomiese beleid is sosiaal-demokraties. 

## Stigting 
RISE Mzansi is op 23 April 2023 by Konstitusieheuwel in Johannesburg bekend gestel. Voormalige mederedakteur van die *Financial Mail* en voormalige redakteur van *Business Day* sowel as die medestigter van die Rivonia Circle-dinktenk, Songezo Zibi, is as partyleier aangewys. Die party se nasionale leierskap bestaan uit die voormalige openbare verteenwoordiger van die Demokratiese Alliansie Makashule Gana en die anti-apartheidsaktivis Ishmael Mkhabela. In Augustus 2023 het parlementslid Nomsa Tarabella Marchesi uit die Demokratiese Alliansie bedank en by RISE Mzansi aangesluit as die party se Vrystaatse sameroeper.

Die party het aan die algemene verkiesing van 2024 deelgeneem met Zibi as die party se presidentskandidaat. Die party het in 2024 0,42% van die nasionale stemme in die verkiesing gekry en twee setels in die Nasionale Vergadering.

## Stigting van Unite for Change
Op 5 Oktober 2025 is in Johannesburg bekendgemaak dat RISE Mzansi, Good en Build One South Africa gaan saamsmelt en die party, Unite for Change sal geregistreer word om aan die komende munisipale verkiesings in 2026 deel te neem.

## Verkiesingsresultate 
### Nasionale verkiesings 
## Verwysings
Cysticapnos vesicaria subsp. namaquensis

***Cysticapnos vesicaria subsp. namaquensis*** is 'n rankplant wat deel is van die *Papaveraceae* familie. Die spesie is inheems aan Namibië en Suid-Afrika. In Suid-Afrika kom die plant in die Noord-Kaap en die Wes-Kaap voor.

## Bronne 
* REDLIST Sanbi
* Plants of the World Online